CELEX: C2007/315/62
Language: hu
Date: 2007-12-22 00:00:00
Title: T-194/04. sz. ügy: Az Elsőfokú Bíróság 2007. november 8-i ítélete – Bavarian Lager kontra Bizottság ( A dokumentumokhoz való hozzáférés – 1049/2001 EK rendelet – Kötelezettségszegés megállapítása iránti eljárásra vonatkozó dokumentum – Hozzáférést megtagadó határozat – A természetes személyek védelme a személyes adatok feldolgozása tekintetében – 45/2001 EK rendelet – A magánélet fogalma )

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/33
            
         Az Elsőfokú Bíróság 2007. november 8-i ítélete – Bavarian Lager kontra Bizottság
   (T-194/04. sz. ügy) (1)
   
   („A dokumentumokhoz való hozzáférés - 1049/2001 EK rendelet - Kötelezettségszegés megállapítása iránti eljárásra vonatkozó dokumentum - Hozzáférést megtagadó határozat - A természetes személyek védelme a személyes adatok feldolgozása tekintetében - 45/2001 EK rendelet - A magánélet fogalma’)
   (2007/C 315/62)
   Az eljárás nyelve: angol
   Felek
   
      Felperes: The Bavarian Lager Co. Ltd (Clitheroe, Egyesült Királyság) (képviselik kezdetben: J. Pearson és C. Bright, később: J. Webber és M. Readings solicitors)
   
      Alperes: az Európai Közösségek Bizottsága (képviselik: C. Docksey és P. Aalto, meghatalmazottak)
   
      A felperest támogató beavatkozó: az európai adatvédelmi biztos (EAB) (képviseli: H. Hijmans, meghatalmazott)
   Az ügy tárgya
   A felperes kötelezettségszegés megállapítása iránti eljárás keretében tartott találkozó jegyzőkönyvéhez való teljes hozzáférésre vonatkozó kérelmét elutasító, 2004. március 18-i bizottsági határozat megsemmisítése iránti kérelem, és annak megállapítása iránti kérelem, hogy a Bizottság tévesen zárta le az Észak-Írország és Nagy-Britannia Egyesült Királyságának kormánya ellen az EK 169. cikk (jelenleg EK 226. cikk) alapján indított eljárást.
   Az ítélet rendelkező része
   
               1)
            
            
               Az Elsőfokú Bíróság megsemmisíti az 1996. október 11-i találkozó valamennyi nevet tartalmazó teljes jegyzőkönyvének a hozzáférhetővé tételére vonatkozó kérelmet elutasító, 2004. március 18-i bizottsági határozatot.
            
         
               2)
            
            
               Az Elsőfokú Bíróság kötelezi a Bizottságot a Bavarian Lager Co. Ltd-nél felmerült költségek viselésére.
            
         
               3)
            
            
               Az európai adatvédelmi biztos (EAB) maga viseli saját költségeit.
            
         
      (1)  HL C 201., 2004.8.7.